Komission päätös, tehty 22 päivänä marraskuuta 1996, Ranskan vuodeksi 1997 esittämien ohjelmien anaplasmoosin ja babesioosien hävittämiseksi Réunionissa ja aivoverisuonitulehduksen (cowriosis) ja babesioosien hävittämiseksi Martiniquessa sekä yhteisön rahoitusosuuden vahvistamisesta (Ainoastaan ranskankielinen teksti on todistusvoimainen)



Virallinen lehti nro L 023 , 24/01/1997 s. 0003 - 0004



KOMISSION PÄÄTÖS, tehty 22 päivänä marraskuuta 1996, Ranskan vuodeksi 1997 esittämien ohjelmien anaplasmoosin ja babesioosien hävittämiseksi Réunionissa ja aivoverisuonitulehduksen (cowriosis) ja babesioosien hävittämiseksi Martiniquessa sekä yhteisön rahoitusosuuden vahvistamisesta (Ainoastaan ranskankielinen teksti on todistusvoimainen) (97/44/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan 6 kohdan, sekä katsoo, että päätöksessä 90/424/ETY määrätään erityisesti mahdollisuudesta yhteisön rahoitustoimiin hyönteisten välityksellä leviävien aivoverisuonitulehduksen (cowriosis), babesioosien ja anaplasmoosin hävittämiseksi ja valvomiseksi Ranskan merentakaisissa departementeissa, Ranska on esittänyt ohjelman anaplasmoosin ja babesioosien hävittämiseksi Réunionissa sekä aivoverisuonitulehduksen ja babesioosien hävittämiseksi Guadeloupessa ja Martiniquessa, Ranska on toimittanut Réunionia ja Martiniquea koskevien ohjelmien osalta päätöksen 90/424/ETY 24 artiklan 4 kohdan mukaisesti tarvittavat lisätiedot kyseisten ohjelmien arvioimiseksi, Guadeloupea koskevan ohjelman osalta ei ole saatu minkäänlaisia tietoja; tämän vuoksi Guadeloupea koskevaa ohjelmaa ei ole voitu arvioida täydellisesti; tämän vuoksi kyseinen ohjelma ei voi päästä osalliseksi yhteisön osallistumisesta sen rahoitukseen, Réunionia ja Martiniquea koskevat ohjelmat ovat tarkastelussa osoittautuneet tautien hävittämistä koskevien kaikkien yhteisön vaatimusten mukaisiksi tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY (3), sellaisena kuin se on muutettuna direktiivillä 92/65/ETY (4), mukaisesti, nämä ohjelmat ovat komission päätöksessä 96/598/EY (5) laaditussa yhteisön rahoitukseen oikeutettujen eläintautien luettelossa vuodeksi 1996, ottaen huomioon ohjelman tärkeys yhteisön tavoitteiden toteuttamiselle eläinten terveyden alalla olisi vahvistettava yhteisön rahoitus 50 prosentiksi Ranskalle aiheutuvista kustannuksista enimmäismäärän ollessa 700 000 ecua, yhteisön rahoitusta myönnetään, jos suunnitellut toimet toteutetaan ja jos viranomaiset toimittavat kaikki tarvittavat tiedot säädettyjen määräaikojen kuluessa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään Ranskan esittämä ohjelma anaplasmoosin ja babesioosien hävittämiseksi Réunionissa ajanjaksoksi 1 päivästä tammikuuta 31 päivään joulukuuta 1997. 2. Hyväksytään Ranskan esittämä ohjelma aivoverisuonitulehduksen ja babesioosien hävittämiseksi Martiniquessa ajanjaksoksi 1 päivästä tammikuuta 31 päivään joulukuuta 1997. 2 artikla Ranskan on saatettava voimaan 1 artiklassa tarkoitetun ohjelman toteuttamisen edellyttämät lait, asetukset ja hallinnolliset määräykset 1 päivään tammikuuta 1997. 3 artikla 1. Yhteisön rahoitusosuudeksi vahvistetaan 50 prosenttia 1 artiklassa tarkoitettujen ohjelmien toteuttamisesta Ranskalle aiheutuvista kustannuksista enimmäismäärän ollessa - 300 000 ecua 1 artiklan 1 kohdassa tarkoitetun ohjelman osalta, - 400 000 ecua 1 artiklan 2 kohdassa tarkoitetun ohjelman osalta. 2. Yhteisön rahoitus myönnetään sen jälkeen, kun - komissiolle on toimitettu neljännesvuosittain kertomus kunkin ohjelman edistymisestä sekä aiheutuneista kustannuksista, - komissiolle on toimitettu viimeistään 1 päivänä kesäkuuta 1998 kunkin ohjelman teknisestä toteuttamisesta lopullinen kertomus, jonka mukana on liitetiedot aiheutuneista kustannuksista. 4 artikla Tämä päätös on osoitettu Ranskan tasavallalle. Tehty Brysselissä 22 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19. (2) EYVL N:o L 168, 2.7.1994, s. 31. (3) EYVL N:o L 347, 12.12.1990, s. 27. (4) EYVL N:o L 268, 13.7.1992, s. 54. (5) EYVL N:o L 264, 17.10.1996, s. 24.